
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2739 (1) 

Κήρυξη αναδασωτέας έκτασης πεντακοσίων είκοσι πέντε (525) τ.μ. στη 
θέση «Τσίρα» Κοινότητας Καναλιού Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/1970. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

α) Του άρθρου 41 παρ. 1. 

β) Του άρθρου· 38 παρ. 1. 

4. Τις αριθ. 160417/8.7.1980 και 182447/24.9.1980 Διαταγές 
του Τπ. Γεωργίας. 

5. Την από 2690/2.10.1990 πρόταση της Διεύθυνσης Δασών Πρέ¬ 
βεζας, για κήρυξη ως αναδασωτέας της αναφερομένης στο θέμα εκτά- 
σεως, αποφασίζομε: 

Κυρύσσουμε αναδασωτέα, με σκοπό την αποκατάσταση της δασικής 
βλάστησης που καταστράφηκε από παράνομη εκχέρσωση, την Κοινο¬ 
τική έκταση των πεντηκοσίων είκοσι πέντε (525) τ.μ. που βρίσκεται στη 
θέση «Τσίρα» περιφέρειας Κοινότητας Καναλιού του Νομού Πρέβεζας 
και προσδιορίζεται από τα στοιχεία Α-Β-Γ - Δ- Ε- Ζ- Η- Θ- Ι- Α· 
όπως φαίνονται στο συνημένο διάγραμμα, το οποίο αποτελεί αναπόσπα¬ 
στο μέρος της αποφάσεως αυτής και έχει όρια: 

Ανατολικά: Με κληροτεμάχιο ίδιου με αριθ. 273. 

Δυτικά: Με Κοινοτική Δασική έκταση. 

Βόρεια: Ομοίως. 

Νότια: Με κατεχόμενη Κοινοτική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 5 Οκτωβρίου 1990 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 4216 (2) 

Χαρακτηρισμός ως διατηρητέας της καπναποθήκης επί των οδών Μεγ. 

Αλεξάνδρου και Αβέρωφ στην Καβάλα φερομένης ως ιδιοκτησίας 

Αφών Σκιπετάρη (πρώην ιδιοκτησίας Π. Κυριακοπούλου) και καθο¬ 
ρισμός ειδικών όρων και περιορισμών δομήσεως αυτής. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονισμός 
(ΦΕΚ 210 Α) και ειδικότερα των άρθρων 3 και 4 αυτού, όπως τροπο¬ 
ποιήθηκε από τις διατάξεις του Ν. 1772/1988. 

2. Τις διατάξεις των Π.Δ. 358/1986 «Καθορισμός αρμοδιοτήτων 
του Υπουργείου Β. Ελλάδας (ΦΕΚ 158 Α), 92/87 (ΦΕΚ 51 Α) και 
492/88 (ΦΕΚ 224 Α) για τον Οργανισμό του Υπουργείου Βόρειας Ελ¬ 
λάδας. 

3. Την απόφαση Υ. 704/19.8.88 (ΦΕΚ 575 Β) για την μετονομα- 
σία του Υπουργείου Β. Ελλάδας σε Υπουργείο Μακεδονίας - Θράκης. 

4. Την από 10.8.1990 αιτιολογική έκθεση της Δ/νσεως πολιτισμού 
του ΥΜΑΘ. 

5. Τις από 28.8.1990 (αριθ. Πρωτ. 4216/3.9.1990) αντιρρήσεις 
του ιδιοκτήτου. 

6. Τις από 20.9.1990 (αριθ. Πρωτ. 4216/20.9.1990) παρατηρή¬ 
σεις επί των αντιρρήσεων από την υπηρεσία μας, αποφασίζουμε: 

1. Χαρακτηρίζουμε ως διατηρητέα την καπναποθήκη επί των οδών 
Μ. Αλεξάνδρου και Αβέρωφ στην Καβάλα, φερομένη ως ιδιοκτησία 
Αφών Σκιπετάρη όπως είναι σημειωμένη στο συνημμένο τοπογραφικό 
διάγραμμα που συνοδεύει την απόφαση αυτή, διότι παρουσιάζει ιδιαί¬ 
τερα αξιόλογα πολεοδομικά και αρχιτεκτονικά στοιχεία και αποτελεί 
σημαντικό δείγμα βιομηχανικού κτιρίου των αρχών του αιώνα. 

2. Ως διατηρητέο χαρακτηρίζεται το αρχικό κτίριο καθώς και οι 
εναρμονιζόμενες με αυτό μεταγενέστερες προσθήκες, όχι όμως και τα 
κάθε είδους υπάρχοντα προσκτίσματα που αλλοιώνουν το αρχικό κτίριο. 
Ο καθορισμός των προσκτισμάτων που αλλοιώνουν το αρχικό κτίριο 
πραγματοποιείται από την επιτροπή πολεοδομικού και Αρχιτεκτονικού 
Ελέγχου (ΕΠΑΕ). 


3. Στο πιο πάνω κτίριο, που χαρακτηρίζεται ως διατηρητέο, απαγο¬ 
ρεύεται κάθε αλλοίωση ή καταστροφή τόσο των επί μέρους αρχιτεκτονι¬ 
κών ή καλλιτεχνικών διακοσμητικών στοιχείων του, όσο και του κτιρίου 
συνολικά, πλην των στοιχείων που περιγράφονται κατωτέρω. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα Οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός του χαρακτήρας και δεν θίγονται τα 
διατηρητέα στοιχεία του. * 

5. Επιτρέπονται ενδεχόμενες επεμβάσεις για επανάχρηση του κτι¬ 
ρίου με νέες χρήσεις'κατά το πνεύμα της Β/θμίου ΕΠΑΕ 3/88/8.9.88 
της Δ/νσεως Οικισμού Καβάλας δηλ. «μικρές αλλαγές σε ανοίγματα 
ύστερα από τεκμηρίωση, εσωτερική ενοποίηση ορόφων, αντικατάσταση 
μη ορατών τμημάτων της στέγης με υαλοστάσιο, υαλοστέγαση αίθριου, 
κατασκευή εξωστών - γεφυρών και λοιπών αναλογών στοιχείων στο αί¬ 
θριο με τρόπο και έκταση που δεν θα υποβαθμίζει τον κυρίαρχο χαρα¬ 
κτήρα του κτιρίου» και δεν θα οδηγεί σε διάσπαση συνθετικής ενότητός 
του. 

Η όλη μελέτη των επεμβάσεων θα εγκριθεί από την Βθμια ΕΠΑΕ, 
επιβάλλεται η χρήση λιθοστρώτου στις δημιουργούμενες τυχόν στοές. 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπονται 
μόνο οι περιορισμένων διαστάσεων επιγραφές που πληροφορούν για τυ- 
χόν χρήση των χώρων του κτιρίου. 

7. Επιβάλλεται η αποκατάσταση των ανοιγμάτων του ισογείου ως 
προς την μορφή και το όλο πνεύμα του κτιρίου με τα αψυδωτά υπέρθυρα 
και τις διαστάσεις του υπάρχοντος κατακορύφου άξονα των ανοιγμάτων 
των ορόφων. 

8. Για οποιαδήποτε επέμβαση στο εξωτερικό ή εσωτερικό του κτιρίου 

καθώς και του περιβάλλοντα χώρου και για την τοποθέτηση των επι¬ 
γραφών απαιτείται εκτός από την γνωμοδότηση της ΕΠΑΕ και η 
έγκριση από τη Δ/νση Πολιτισμού του Υ.ΜΑ.Θ. » 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 28 Σεπτεμβρίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΤΖΙΤΖΙΚΩΣΤΑΣ 

Αριθ. 8935/οικ. (3) 

Προσδιορισμός χρήσης τεμαχίου αγροκτήματος Ν. Καρβάλης Νομού 
~ Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το Ν. 1512/1985 «Περί τροποποιήσεως και συμπληρώσεως πο- 
λεοδομικών διατάξεων και ειδικώτερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων. 

2. Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθ. πρωτ. Γ. 4216/8.6.1990 έγγραφό της και συνοδεύεται από 
τις γνώμες των: 

α) Κοινοτικού Συμβουλίου, β) Δ/νσεως Δασών Καβάλας, γ) Γραφείο 
Ε.Ο.Τ. Καβάλας, δ) Εφορείας Προϊστ. και Κλασ. Αρχ/των. 


• 3. Την υπ’ αριθ. Δ.Τ./4.9.1990 γνωμάτευση του ΤΠ ΚΑΙ ΠΕ Ν. 
Καβάλας, αποφασίζουμε: 

1. Ότι το υπό στοιχεία ΑΒΓΔΑ κοινόχρηστο τεμάχιο εκ του μεγαλύ¬ 
τερου Νο 1071 αγροτεμαχίου, αγροκτήματος Ν. Καρβάλης, επιφά¬ 
νειας 4.450 τ.μ. είναι κατάλληλο για ίδρυση βιοτεχνίας επεξεργασίας 
και κατασκευής μεταλλικών αμαξωμάτων (αίτημα Φώτη I. Κουκιά). 

Η υπόψη έκταση φαίνεται στο συνημμένο και θεωρημένο από την 
Πρ/νη του ΤΠ ΚΑΙ ΠΕ διάγραμμα σε κλίμακα 1:5000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 19 Σεπτεμβρίου 1990 

* Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

Αριθ. 2798 (4) 

Έγκριση Πολεοδομικής μελέτης του οικισμού Σταυρούπολης Νομού 

Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: ν 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα την παρ. 1,4, 5 και 
6 του άρθρου 6, τις παρ. 1, 2 και 4 του άρθρου 7, την παρ. 5 του άρθρου 
42 και της παρ. 5 αριθ. 2 του από 30.8.85 Π.Δ. (ΦΕΚ 414Δ) που εκ- 
δόθηκε σε εκτέλεση της τελευταίας αυτής παραγράφου. 

2. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικώτερα τα άρθρα 3, 4 και 

70. 

3. Τις διατάξεις του Ν. 1577/85 (ΦΕΚ 21/Α) και ειδικώτερα την 
παρ. 1 του άρθρου 6 και τα άρθρα 7, 8 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα την 
παρ. 1 του άρθρου 23. 

5. Την αριθ. παρ. Γ 4δ/15883/1903/8.2.1988 κοινή απόφαση 
του Τπουργού Προεδρίας της Κυβέρνησης και του Αναπληρωτή Υπουρ¬ 
γού ΠΕΧΩΔΕ. 

6. Την αριθ. (πρακτ. 70/89) γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος Ν. Ξάνθης, αποφασίζουμε: 

Άρθρο 1 

Εγκρίνεται το πολεοδομικό σχέδιο του οικισμού Σταυρούπολης Δή¬ 
μου Σταυρούπολης Ν. Ξάνθης στην οριοθετημένη με την υπ’ αριθ. 
3177/13.11.1987 απόφαση του Νομάρχη Ξάνθης περιοχή και σε πε¬ 
ριοχές έξω από το όριο του οικισμού, με τον καθορισμό οικοδομήσιμων 
χώρων, οδών, πεζοδρομίων, κοινοχρήστων χώρων, παιδικών χαρών, 
παιδικού σταθμού, χώρων εκπαίδευσης εκκλησίας, ιατρείου, κτηνια¬ 
τρείου, κοινωνικού - πολιτιστικού κέντρου, αθλητικών εγκαταστάσεων, 
εμπορίου, διοίκησης, όπως οι ρυθμίσεις αυτές φαίνονται στα σχετικά έξι 
(6) χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο του Τμήματος Πολεοδομίας και Πο- 
λεοδομικών Εφαρμογών Ν. Ξάνθης και θα αναρτηθούν επί 15ημερο 
.στα γραφεία του ΤΠ και ΠΕ Ν. Ξάνθης, με την υπογραφή της παρούσας 
απόφασης. 

Άρθρο 2 

Εγκρίνεται ο πολεοδομικός κανονισμός του οικισμού Σταυρούπολης 
Ν. Ξάνθης, του οποίου το πολεοδομικό σχέδιο εγκρίνεται με το άρθρο 1 
της παρούσης. 

Άρθρο 3 

Στους οικοδομήσιμους χώρους που χαρακτηρίζονται με στοιχεία 
Ο.Τ. επιτρέπονται χρήσεις γενικής κατοικίας όπως καθορίζονται από το 
άρθρο 5 του Π.Δ. 81/1980 (ΦΕΚ 27Α). 

Άρθρο 4 

Τα ελάχιστα όρια εμβαδού και προσώπων καθώς και οι λοιποί όροι 
και περιορισμοί δόμησης των οικοπέδων ορίζονται κάτά τομείς I και II, 
όπως φαίνονται στα ίδια διαγράμματα, ως εξής: 

Α) Τομέας I. 

Ι.α) Ελάχιστο εμβαδόν 300 τ.μ. 

Ελάχιστο πρόσωπο 14μ. 

β) Κατά παρέκκλιση θεωρούνται άρτια τα οικόπεδα με όποιο εμβα¬ 
δόν είχαν στις 3.5.1985 ημέρα δημοσίευσης του από 24.4.1985 Δ/ 
τος. 

2. Μέγιστο ποσοστό κάλυψης των οικοπέδων ορίζεται το 70% της 
επιφάνειας του. 

3. Συντελεστής δόμησης. 

α) Επιτρέπεται η ανέγερση κτιρίων με Σ.Δ. που κλιμακώνεται προο¬ 
δευτικά και ανάλογα με την επιφάνεια του οικοπέδου ως εξής: 

Για τα πρώτα 100 μ2 επιφάνειας του οικοπέδου, ο Σ.Δ. ορίζεται σε 
1,60 

Για τα επόμενα 100 μ2 επιφάνειας του οικοπέδου, ο Σ.Δ. ορίζεται σε 

ο,δο 

Για τα επόμενα 100 μ2 επιφάνειας του οικοπέδου, ο Σ.Δ. ορίζεται σε 
0,60 

Για τα πέρα των 300 μ2 τμήμα επιφάνειας του οικοπέδου, ο Σ.Δ. 
ορίζεται σε 0,40. Η συνολική επιφάνεια ορόφων στο οικόπεδο για κύρια 
και βοηθητικά κτίρια, δεν μπορεί να υπερβεί τα 400 μ2. 

β) Κατά παρέκκλιση των προηγουμένων ορίζεται: 

α) Για τμήμα οικοπέδου το οποίο έχει χαρακτηρισθεί χώρος για ανέ¬ 
γερση κτιρίου κοινής ωφέλειας επιφάνειας πέραν των 300 μ2 συντελε¬ 


στής δόμησης 0,80 χωρίς περιορισμό στη συνολική επιφάνεια ορόφων. 

β) Για οικόπεδα τουριστικών εγκαταστάσεων ή αμιγούς επαγγελμα¬ 
τικής χρήσης ο Σ.Δ. ορίζεται ως εξής: 

Για το πέραν των 300 μ2 και μέχρι 2000 μ2 τμήμα οικοπέδου, ο 
Σ.Δ. ορίζεται σε 0,60. 

Για το πέραν των 2000 μ2 και μέχρι 2000 μ2 τμήμα οικοπέδου, ο 
Σ.Δ. ορίζεται σε 0,50. 

Γ ια το πέραν των 4000 μ2 τμήμα οικοπέδου ο Σ.Δ. ορίζεται σε 0,40. 
Και σ’ αυτές τις περιπτώσεις τα κτίρια ανεγείρονται χωρίς περιορι¬ 
σμούς στη συνολική επιφάνεια ορόφων. 

4. Θέση κτιρίου στο οικόπεδο. 

Το κτίριο τοποθετείται ελεύθερα μέσα στο οικόπεδο, όπου το κτίριο 
δεν εφάπτεται με τα πλάγια και πίσω όρια του οικοπέδου, αφήνεται από¬ 
σταση τουλάχιστον 2,50 μ. 

5. Μέγιστο ύψος κτιρίων. 

Ορίζεται σε 8,5 μ συν. 2.00, στέγη. 

Ελάχιστο ύψος ορόφου το προβλεπόμενο από τον ΓΟΚ/1985 και τον 
κτιριοδομικό κανονισμό ανάλογα με την χρήση του κτιρίου. 

6. Ειδικοί όροι δόμησης. 

α) Υποχρεωτικά επιβάλλεται με την εξάντληση του Σ.Δ. ή μετά τον 
δεύτερο όροφο, η κάλυψη με βυζαντινό κεραμίδι, δηλ. κατασκευή στέ¬ 
γης ή κεκλιμένης πλάκας καλυμένης με βυζαντινό κεραμίδι, 
β) Επιβάλλονται τα ξύλινα κουφώματα, 
γ) Ως υλικά όψεων: η πέτρα και ο σοβάς, 
δ) Ως χρώματα όψεων: το άσπρο, γκρίζο, ώχρα. 

ΤΟΜΕΑΣ II. (η περιοχή επέκτασης). 

1. Ελάχιστο εμβαδόν 500 τ.μ. 

Ελάχιστο πρόσωπο 15 μ. 

2. Μέγιστο ποσοστό κάλυψης του οικοπέδου ορίζεται το 40% της 
επιφάνειας του. 

3. α) Συντελεστής δόμησης ορίζεται σε 0,60. 

Η συνολική επιφάνεια ορόφων στο οικόπεδο για κύρια και βοηθητικά 
κτίσμάτα δεν μπορεί να υπερβεί τα 400 τ.μ. 

β) Κατά παρέκκλιση των προηγουμένων ορίζεται: 

Για οικόπεδο που έχει χαρακτηρισθεί χώρος για ανέγερση κτιρίου 
κοινής ωφελείας επιφάνειας πάνω από 500 τ.μ., ο Σ.Δ. ορίζεται σε 0,80 
χωρίς περιορισμό στη συνολική επιφάνεια ορόφων. 

Για οικόπεδα τουριστικών εγκαταστάσεων ή αμιγούς επαγγελματι- 
κής χρήσης ο Σ.Δ. ορίζεται ως εξής: 

Γ ια το πέραν των 500 τ.μ. και μέχρι 2000 μ2 τμήμα του οικοπέδου 
Σ.Δ. σε 0,60. 

Για το πέραν των 2000 τ.μ. και μέχρι 4000 τ.μ. τμήμα του οικοπέ¬ 
δου Σ.Δ. σε 0,50. 

Για το πέραν των 4000 τ.μ. τμήμα του οικοπέδου Σ.Δ. σε 0,40. 
Και σε αυτές τις περιπτώσεις τα κτίρια ανεγείρονται χωρίς περιορι¬ 
σμό στη συνολική επιφάνεια ορόφων. 

4. Θέση κτιρίου στο οικόπεδο. 

Το κτίριο απαγορεύεται να τοποθετείται σε επαφή με τα πίσω και 
πλάγια όρια του οικοπέδου, αλλά σε υποχρεωτική απόσταση από αυτά 
Δ, που προβλέπεται από τον ΓΟΚ/1985. 

5. Μέγιστο ύψος κτιρίων. 

Ορίζεται σε 7.50 μ. συν 200 μ. στέγη. 

Ελάχιστο ύψος ορόφου το προβλεπόμενο από τον ΓΟΚ/1985 και τον 
κτιριοδομικό κανονισμό ανάλογα με τη χρήση του κτιρίου. 

6. Ειδικοί όροι δόμησης. 

Ισχύουν οι ίδιοι με τον τομέα I. 

Άρθρο 5 

Η ισχύς της απόφασης αυτής αρχίζει από την δημοσίευσή της στην Εφη¬ 
μερίδα της Κυβερνήσεως. 

Άρθρο 6 / 

2. Καθορίζεται 

α) Τόπος ανάρτησης διαγραμμάτων: ο πίνακας ανακοινώσεων του 
Τμήματος Πολ/μίας και Πολ/κών Εφαρμογών Ν. Ξάνθης. 

β) Χρόνος ανάρτησης διαγραμμάτων: δέκα πέντε (15) ημέρες από 
της υπογραφής αποφάσεως. 

γ) Αριθμός φύλλων διαγραμμάτων: 6. 
δ) Κλίμακα διαγραμμάτων: 1:1000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 2 Οκτωβρίου 1990 
Ο Νομάρχης 

ΓΕΩΡΓΙΟΣ ΚΑΠΑΤΖΟΓΛΟΥ 

Κατηγοριοποίηση και καθορισμός ορίων, όρων και περιορισμών δόμη¬ 
σης στον οικισμό Αγ. Αντώνιο του Δήμου Καστελιού. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181/Δ/3.5.85)περί 
τρόπου καθορισμού ορίων οικισμών της χώρας κατηγορίες και καθορι¬ 
σμού όρων και περιορισμών δόμησης και του από 14.2.1987 Π.Δ. 
(ΦΕΚ 133/Δ/23.2.1987) και από 29.4.1989 Π.Δ. (ΦΕΚ 293/Δ/ 
16.5.1989) με το οποίο τροποποιείται το προηγούμενο Π.Δ. 

2. Τις προτάσεις των μελετητών Μηχ/κών του Τμήματος Πολεοδο¬ 
μίας και Πολ/κών Εφαρμογών της Νομ. Χανιών που αφορούν τον 
προσδιορισμό των ορίων των υπόψη οικισμών. 

3. Τα δελτία κατηγοριοποίησης και αρχιτεκτονική αναγνώριση των 
οικισμών που συμπληρώθηκαν από τους προαναφερόμενους μελετητές 
κατά τις υποδείξεις των σχετικών προδιαγραφών του ΥΠ. ΠΕ.ΧΩ.Δ.Ε. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Την υπ’ αριθ. 27/1990 (θέμα Ιο) γνωμοδότηση του Συμβουλίου 
ΧΟΠ του Νομού, αποφασίζουμε: * 

1. 1. Κατατάσουμε τον οικισμό Αγ. Αντώνιο ως ακολούθως: 

ΑΓ. ΑΝΤΩΝΙΟΣ: Περιαστικός εντός ΖΟΕ, αδιάφορος, στάσιμος, συ¬ 
νεκτικός, μικρός. 

2. Καθορίζομε τα όρια του παραπάνω οικισμού με τα στοιχεία: 

ΣΥΝΕΚΤΙΚΟ ΤΜΗΜΑ: Α, Β, Γ, 2, 3, 4, Δ, Α 
ΔΙΑΣΠΑΡΤΟ ΤΜΗΜΑ: 1, 2, 3, 4, 5, 1. 

Τα παραπάνω στοιχεία αντιστοιχούν: 

ΟΡΙΑ ΔΙΑΣΠΑΡΤΟΥ ΤΜΗΜΑΤΟΣ: 

1. Οικία Κατσικανδαράκη Αντώνη 

2. Οικία Φαντάκη Ορέστη 

3. Οικία Μυλωνάκη Εμμαν. 

4. Η προβολή του σημείου 3 στην Εθνική Οδό. 

5. Ακολουθώντας την Εθνική Οδό ορίζομε σημείο 5 την προβολή του 
σημείου 1 σ’ αυτήν. 

Τέλος επιστρέφομε στο αρχικό σημείο 1. 

ΟΡΙΑ ΣΥΝΕΚΤΙΚΟΥ ΤΜΗΜΑΤΟΣ: 

Α. Οικία Καμηλάκη Βασ. 

Β. Νέα οικία Μαρακάκη Ηλία. 

Γ. Οικία Παντελαντωνάκη Ιωάν. 

2. Οικία Φαντάκη Ορέστη. 

3. Οικία Μυλωνάκη Εμμ. 

4. Η προβολή του σημείου 3 στην Εθνική Οδό. 

Δ. Ακολουθούμε την Εθνική Οδό και ορίζομε σημείο Δ την προβολή 
του σημείου Α σ’ αυτήν. 


Τέλος επιστρέφομε στο αρχικό σημείο Α. 

Τα παραπάνω όρια φαίνονται στα συνοδευτικά της παρούσας σχεδια¬ 
γράμματα σε κλ. 1:5.000 που αποτελεί αναπόσπαστο μέρος της από¬ 
φασης αυτής και συντάχθηκαν βάσει στοιχείων, χαρτών και επί τόπου 
ελέγχου. , 

Η παρούσα απόφαση με τα σχεδιαγράμματα οριοθέτησης του οικι¬ 
σμού που τη συνοδεύει θα αναρτηθεί για 15 ημέρες στο Τ.Π. και Π.Ε. 
της Νομ. Χανιών. Χ 

II. καθορίζομε τους ακόλουθους Γενικούς και Ειδικούς όρους και πε¬ 
ριορισμούς δόμήσης. I \ 

Α. ΓΕΝΙΚΟΙ ΟΡΟΙ ΔΟΜΗΣΗΣ: 

1. Εντός\των ορίων των οικισμών ισχύουν οι Γενικοί όροι'δόμησης 

που προβλέπονται από το Π.Δ. ΦΕΚ 181 Δ/3.5.1985 όπως τροποποι¬ 
ήθηκε με τα Π.Δ. 133 Δ/23.2.1987 και ΦΕΚ 293/Δ/ 
16.5.1989. ' · ! 

Για τον οικισμό Αγ. Αντωνίου Καστελιού προτείνεται αρτιότητα: 

Για το συνεκτικό τμήμα: 500 τ.μ. 

Για το διάσπαρτο τμήμα: 2.000 τ.μ. 1 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσής του από 24.4.1985 Δ/τος: 

Β. ΕΙΔΙΚΟΙ ΟΡΟΙ ΔΟΜΗΣΗΣ: 

Για τον οικισμό Αγ. Αντωνίου καστελιού ορίζονται ειδικοί όροι δόμη¬ 
σης που αναγράφονται στην καρτέλλα που συνοδεύει την παρούσα. 

Επιβάλλεται από την Αρχαιολογική Υπηρεσία ο έλεγχος θεμελίων 
στις νεοανεγειρόμενες οικοδομές. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τ.Π. και Π.Ε. της Νομαρχίας ώστε να εξασφαλίζεται η 
συνέχεια των υπαρχόντων Κοινοχρήστων χώρων και η δημιουργία 
νέων κοινοχρήστων χώρων σύμφωνα με τα οριζόμενα στις διατάξεις του 
άρθρου 6 του από 24.4.1985 Δ/τος όπως τροποποιήθηκε με το από 
25.4.89 (ΦΕΚ 293 Δ) Δ/γμα. 

β) Να εξασφαλίζεται η συνέχεια των υφισταμένων ή εγκεκριμένων 
δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985) και της 14.2.1987 (ΦΕΚ 133Δ/ 
23.2.1987) και στο διάταγμα της 25.4.1989 (ΦΕΚ 293Δ/ 
16.5.1989). . 

Η απόφαση αυτή να δημοσιευθεί στην Εφημερίδα της Κυβεμνήσεως. 

Χανιά, 8 Οκτωβρίου 1990 

Ο Νομάρχης 
ΑΝΤ. ΝΑΤΣΙΚΑΣ 



























































